cyanic-selkie/wikianc huggingface dataset:
Կարթագեն (քաղաք)
Հռոմից հետո
Ժողովուրդների մեծ գաղթի և Արևմտյան Հռոմեական կայսրության փլուզման ժամանակ Հյուսիսային Աֆրիկան գրավել են վանդալներն ու ալանները, որոնք Կարթագենը դարձրել են իրենց պետության մայրաքաղաքը։ Այս պետությունը գոյատևել է մինչև 534 թվականը, երբ Արևելյան Հռոմեական կայսր Հուստինիանոս Առաջինի հրամանատարները վերանվաճել են կայսրության աֆրիկյան տարածքները։ Կարթագենը դարձել է Կարթագեն նահանգի կենտրոնը։
Մոտ 642 թվականին Սուրբ Մաքսիմոս Խոստովանողը տեղափոխվել է Կարթագենի մոտակայքում գտնվող վանք, որտեղ սկսել է ուսումնասիրել Գրիգոր Նյուսացու և Պսևդո-Դիոնիսոս Արեոպագոսի քրիստոնեական ուսմունքը։ Նույն վայրում Մաքսիմոսը սկսել է իր գործունեությունը որպես աստվածաբան և ասկետիկ գրող։ Մաքսիմոսը՝ որպես սրբի կյանքով ապրող մարդ, բարձր է գնահատվել տեղական բնակչության և հոգևորականների կողմից։ Նա Կարթագենում և նրա շրջակայքում մոտ 5 տարի քարոզել է քրիստոնեություն և պայքարել մոնոֆելիտության դեմ։ Որոշ ժամանակ Կարթագենի եպիսկոպոսը կրել է Պատրիարքի պատվավոր կոչումը։
Անկում
698 թվականին քաղաքը գրավվել է արաբների կողմից։ Շինությունների մնացորդները օգտագործվել են Թունիս քաղաքի շինարարության ժամանակ։ Արաբները Հյուսիսային Աֆրիկան նվաճելուց հետո Կայրուան քաղաքը, որը նրանք հիմնել էին 670 թվականին, դարձրել են Իֆրիկայի նոր կենտրոնը։ Դրանից հետո Կարթագենը արագորեն անկում է ապրել։
Այժմ Կարթագենը Թունիսի հայտնի արվարձան է, ուխտագնացության վայր ամբողջ աշխարհի զբոսաշրջիկների համար։ 1985 թվականին ընդգրկվել է ՅՈՒՆԵՍԿՕ-ի Համաշխարհային ժառանգության ցանկում։
Արտաքին հղումներ
Կատեգորիա:Համաշխարհային ժառանգություն Թունիսում Կատեգորիա:Պատմական քաղաքներ
Երի
Կիմ Ե Ռիմ (հանգըլ՝ 김예림, հանջա՝ 金藝琳, ), առավել հայտնի է Երի (հանգըլ՝ 예리) կեղծանունով, հարավկորեացի երգչուհի է։ Նա Red Velvet գյորլ բենդի անդամ է ։
Մինչ առաջնաելույթ և S.M. Rookies
Նա ընտրվել է S.M. Entertainment-ի կողմից «2011 SM Global Auditions»-ից հետո։ Նա լեյբլի մինչ առաջնաելույթային S.M. Rookies խմբի անդամ էր՝ Այրինի, Սըլգիի և Վնեդիի հետ միասին։ Նա նույնպես մասնակցել է խմբի առաջնաելույթային երգի նկարահանմանը։ Չորս տարի թրեյնի լինելուց հետո միացել է խմբին 2015 թվականի մարտին՝ «Ice Cream Cake» մինի ալբոմի թողարկման ժամանակ։
2015–ներկա։ Red Velvet և սոլո գործունեություն
Երին, որպես Red Velvet խմբի պաշտոնական անդամ ներկայացվել է 2015 թվականի մարտի 10-ին ։ 2015 թվականի մայիսի 9-ին մինչև նոյեմբերի 14-ը SHINee խմբի Չոի Մին Հոյի և VIXX խմբի N-ի հետ վարել է MBC հեռուստաալիքի Show! Music Core երաժշտական հաղորդումը ։
Ծանոթագրություններ
Կատեգորիա:Հարավկորեացի երգչուհիներ Կատեգորիա:Հարավկորեացի հաղորդավարներ Կատեգորիա:S.M. Entertainment Կատեգորիա:Հարավկորեացի պարային երաժիշտներ
Ալ-Ֆախուրայի շրջան
Ալ-Ֆախուրայի շրջան (ناحية الفاخورة), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հյուսիս-արևմուտքում՝ Լաթակիայի մարզում։ Հանդիսանում է Ալ-Կարդահայի գավառի չորս շրջաններից մեկը։ Կենտրոնն է ալ-Ֆախուրա քաղաքը։
Իփնարի
Իփնարի  կամ Աջիրյուարա (աբխազ.` Аджырюара, იფნარი), գյուղ Աբխազիայի Գագրայի շրջանում ։ Գտնվում է Գագրայից 15 կմ հեռավորության և ծովի մակարդակից 60 մ բարձրության վրա։
Ալ-Ֆախուրայի շրջան
2004 թվականի տվյալներով բնակչությունը կազմել է 18,357 մարդ ։ Քաղաքն ու շրջակա ավանները կազմում են 69.99 քառ. կմ տարածք։
Իփնարի
Բնակչությունը
1959 թվականի տվյալներով, գյուղում բնակվում էր 589 մարդ, հիմնականում հայեր և աբխազներ ։ Համաձայն 1989 թվականի հաշվառումների, գյուղն ուներ 5166 բնակիչ, կրկին հիմնականում հայեր և աբխազներ  ։
Անվանումը
1940-ական թվականներին գյուղը կոչվել է Սոմխուր Խեոբա (Հայկական Հովիտ - სომხურ ხეობა), 1948 թվականին անվանվել է Իփնարի, իսկ 1992 թվականին, Աբխազիայի կառավարության որոշմամբ, վերանվանվել է Աջիրյուարա ։
Ծանոթագրություններ
Կատեգորիա:Աբխազիայի գյուղեր Կատեգորիա:Աբխազիայի հայաբնակ գյուղեր
Ալ-Ֆախուրայի շրջան
Ծանոթագրություններ
Կատեգորիա:Սիրիայի շրջաններ Կատեգորիա:Ալ-Կարդահայի գավառ
Արտագետ
Արտագետ (նախկինում՝ Բոյախչի), գետ Լոռու մարզում։ Սկիզբ է առնում Փամբակի լեռներից և Հարթագյուղի մոտ աջից միախառնվում Փամբակին։ Պատկանում է Կուրի ավազանին։ Երկարությունը 7 կմ է ։
Ծանոթագրություններ
Կատեգորիա:Լոռու մարզի գետեր Կատեգորիա:Փամբակ գետի վտակներ
Դիլթիազեմ
Դիլթիազեմ (լատ․՝ Diltiazem), կալցիումական մղանցքների պաշարիչ, բենզոթիազեպինի ածանցյալ, օժտված է հակաիշեմիկ, հակաառիթմիկ և հիպոտենզիվ ազդեցություններով։
Ֆիզիկական հատկություններ
Սպիտակ կամ որ լրիվ սպիտակ, դառնահամ, բյուրեղաձև փոշի։ Զգայուն չէ լույսի նկատմամբ։ Լուծելի է ջրում, մեթանոլում, քլորոֆորմում։
Ֆարմակոլոգիական ազդեցություն
Ազդեցությամբ մոտ է վերապամիլին, սակայն համեմատ վերջինիս՝ ավելի ուժեղ է ազդում անոթների հարթ մկանների, սրտի հաղորդչական համակարգի վրա և ավելի քիչ է ընկճում սրտամկանի ինոտրոպ ֆունկցիան։ Նիֆեդինպինի հետ համեմատելիս՝ ավելի թույլ են արտահայտված ծայրամասային անոթալայնիչ ազդեցությունը և ռեֆլեկտոր տախիկարդիան ։
Դիլթիազմեը պաշարում է պոտենցիալ կախյալ L-տիպի կալցիումական մղանցքները և կանխում է ապաբևեռացման ժամանակ կալցիում իոնի մուտքը կարդիոմիոցիտներ և անոթների հարթ մկանաբջիջներ (նվազեցնում է ներբջջային Ca2+ մակարդակը)։ Արդյունքում ապաբևեռացնող կալցիումի իոնների դանդաղ հոսքի դադարը ճնշում է գործողության պոտենցիալի առաջացումը և տարանջատում է «գրգռում–կրճատում» գործընթացը։ Նվազեցնում է սրտամկանի կծկողունակությունը, դանդաղեցնում է նախասիրտ–փորոքային հաղորդականությունը, սրտի կծկման հաճախությունը (չի փոփոխում կամ նվազագույն չափով է փոփոխում առավելագույն սրտի կծկման հաճախությունը ֆիզիկական ծանրաբեռնվածության ժամանակ), նվազեցնում է թթվածնի նկատմամբ սրտամկանի պահանջը մի քանի մեխանիզմներով (սրտամկանի բջիջների կողմից էներգիայի օգտագործման նվազում, գրգիռի ձևավորման և հաղորդման ակտիվության իջեցում տախիկարդիալ պատասխանի նվազեցման հետ զուգակցված, ծայրամասային զարկերակների և զարկերակիկների տոնուսի իջեցում ընդհանուր ծայրամասային անոթային դիմադրության, զարկերակային ճնշման, այսինքն՝ հետբեռնվածության հետ զուգակցված իջեցմամբ, լայնացնում է պսակաձև անոթները, մեծացնում է պսակաձև արյունահոսքը, կանխում կամ վերացնում է պսակաձև սպազմը, նվազեցնում է ծայրամասային անոթների տոնուսը և ընդհանուր ծայրամասային անոթային դիմադրությունը, ոչ միշտ, բայց ցուցաբերում է աննշան բացասական ինոտրոպ ազդեցություն (կոնցենտրացիան, որի ժամանակ բացակայում է բացասական ինոտրոպ ազդեցությունը, դիլթիազեմը առաջացնում է պսակաձև անոթների հարթ մկանաբջիջների թուլացում և ինչպես խոշոր, այնպես էլ մանր զարկերակների լայնացում), հազվադեպ է առաջացնում պոստուրալ հիպոտենզիա և ռեֆլեկտոր տախիկարդիա, լավացնում է ուղեղային և երիկամային արյունահոսքը։
Թեթև և չափավոր արտահայտված զարկերակային գերճնշման ժամանակ օժտված է դեղաչափ կախյալ հակագերճնշումային ազդեցությամբ։ Զարերակային ճնշման իջեցման մակարդակը համահավասար է գերճման մակարդակի հետ (նորմալ զարկերակային ճնշում ունեցող անհատների մոտ դիտվում է նվազագույն հակագերճնշումային ազդեցություն)։ Հիպոտենզիվ ազդեցությունը դրսևորվում է ինչպես հորիզոնական, այնպես ել՝ ուղղահայաց դիրքում։
Հակաիշեմիկ ազդեցությունը պայմանավորված է սրտամկանի արյունահոսքի լավացմամբ և թթվածնի նկատմամբ նրա պահանջի, ընդհանուր ծայրամասային անոթային դիմադրության, համակարգային զարկերակային ճնշման (հետբեռնվածություն), սրտամկանի տոնուսի իջեցմամբ և ձախ փորոքի դիաստոլիկ թուլացման ժամանակահատվածի երկարացմամբ։
Հակաառիթմիկ ազդեցությունը պայմանավորված է սրտի հյուսվածքներում Ca2+ իոնների մուտքի կանխմամբ, ինչը հանգեցնում է էֆեկտիվ ռեֆրակտեր շրջանի տևողության երկարացման և նախասիրտ–փորոքային հանգույցով հաղորդականության դանդաղեցման (սինուսային հանգույցի թուլության համախտանիշ ունեցող անձանց, տարեցների շրջանում, որոնց մոտ Ca2+ մղանցքների պաշարումը կարող է խանգարել սինուսային հանգույցում իմպուլսի առաջացումը, հանրավոր է սինոատրիալ պաշարման առաջացում)։
Կլինիկական ֆարմակոլոգիա
Երկարատը բուժումը չի ուղեկցվում արյան մեջ կատոխոլամինների մակարդակի բարձրացմամբ, չի դիտվում ռենին–անգիոթենզին–ալդոստերոնային համակարգի ակտիվության մեծացում։ Նվազեցնում է անգիոտենզինի II–ի երիկամային և ծայրամասային ազդեցությունները։
Վերփորոքային տախիկարդիաների ժամանակ դիտվող էֆեկտիվությունը կապված է նախասիրտ–փորոքայի հանգույցի ֆունկցիոնալ և էֆեկտիվ ռեֆրակտեր շրջանի տևողության մեծացմամբ (մոտ 20%) և նախասիրտ–փորոքային հանգույցով իմպուլսի հաղորդման տևողության երկարացմամբ (սրտի նորմալ հաճախության պայմաններում ցուցաբերում է նվազագույն ազդեցություն նախասիրտ–փորոքայի հանգույցի վրա)։ Դանդաղեցնում է նախասրտերի շողացման կամ թրթռման ժամանակ փորոքային կծկումների հաճախությունը։ Վերականգնում է նորմալ սինուսային ռիթմը վերփորոքային պարոքսիզմալ տախիկարդիայի ժամանակ, ընդհատում է re-entry մեխանիզմով գրգիռի կրկնակի մուտքով պայմանավորված հանգուցային և ռեցիպրոկ հաղորդականությամբ տախիկարդիան, այդ թվում՝ WPW–համախտանիշի ժամանակ։
Երկարատը կիրառումն ուղեկցվում ԷՍԳ–ի վրա է սինոատրիալ PR ինտերվալի ոչ մեծ երկարացմամբ։ Սինուսային հանգույցի թուլության համախտանիշի դեպքում հստակորեն մեծացնում է սինուսային ցիկլի երկարությունը։ Նախասրտեի շողացման և թրթռման ժամանակ ներերակային միանվագ կիրառման դեպքում արդյունավետ իջեցնում է սրտի կծկման հաճախությունը (20%–ից ոչ պակաս 95% պացիենտների մոտ)։ Ազդեցությունը սովորաբար զարգանում է կիրառումից արդեն 3 րոպե անց և հասնում է իր առավելագույնին 2-7 րոպե անց։ Ռիթմի դանդաղեցումը պահպանվում է մոտ 1-3 ժամ։ Երկարատը ներերակային ներմուծման դեպքում դիտվում է 20%–ով սրտի կծկման հաճախության նվազում 83% պացիենտների մոտ և պահպանվում է 30 րոպեից մինչև 10 ժամ։ Վերփորոքային պարոքսիզմալ տախիկարդիայի ժամանակ սինուսային ռիթմի վերականգման էֆեկտիվությունը կազմում է 88% առաջին 3 րոպեների ընթացքում։ Ձախ փորոքում արտահայտված փոփոխություններ ունեցող պացիենտների մոտ (սրտային անբավարարություն, սրտամկանի ինֆարկտ, հիպերտրոֆիկ կարդիոմիոպաթիա) չի փոփոխում կծկողունակությունը, ձախ փորոքի վերջնադիաստոլիկ ճնշումը և թոքային զարկերակների սեպման ճնշումը։ Նվազագույն ազդեցություն է ցուցաբերում ստամոքս–աղիքային համակարգի հարթ մկանունքի վրա։ Երկարատև (8 ամիս) բուժումը չի ուղեկցվում դեղի հանդեպ տոլերանտության զարգացմամբ և արյան լիպիդային կազմի փոփոխությամբ։ Զարերակային գերճնշում ունեցող անհատների մոտ ունակ է առաջացնել ձախ փորոքի հիպերտրոֆիայի հետզարգացում։ Սովորաբար թերապևտիկ դեղաչափով չի ազդում մահացության վրա, սակայն թոքերում կանգային երևույթների նշանների առկայության դեպքում 40%–ով մեծացնում է սիրտ անոթային բարդությունների հաճախությունը։ Սրտամկանի ինֆարկտով անձանց մոտ պլազմինոգենն ակտիվացնող թրոմբոլիտիկ դեղամիջոցների կիրառման դեպքում մոտ 5 անգամ մեծացնում է արյունահոսական բարդությունների հաճախությունը ։
Առկա է դիլթիազեմի հնարավոր կիրառման վերակենդանացման ժամանակ։ Այդ դեպքում ադրենալինի հետ կալցիումի քլորիդի միաժամանակյա կիրառման էֆեկտիվությունն ավելի ցածր է, քան կալցիումի քլորիդի փոխարինումը դիլթիազեմով, ինչը հավանաբար պայմանավորված է նրանով, որ դիլթիազեմը կանխում է գերբեռնումը՝ պայմանավորված բջային կալցիումով և կատեխոլամիններով։
Դիլթիազեմի կարդիոպրոտեկտիվ ազդեցությունը շատ հարցերում պայմանավորված է նաև նրա թրոմբոցիտներն ընկճելու ունակությամբ և արյան ռեոլոգիական հատկությունների բարելավմամբ։
Ֆարմակոկինետիկա
Լավ ներծծվում է ստամոքս աղիքային ուղղուց (70-90%). Կենսամատչելիությունը կազմում է 40% (լյարդով «առաջին անցման» ֆենոմեն). Cmax հասնում է 2–4 ժ հետո (հաբ), 3,9–4,3 ժամ (պատիճ 180 մգ), 5–7 ժամ (երկար ազդող հաբ), 6–14 ժամ (երկար ազդող պատիճ)։ Տեղաբաշխման ծավալ՝ 5,3 լ/կգ. T1/2 կազմում է 1–3 ժամ (ն/ե ներմուծման ժամանակ), 3–4,5 ժամ (հաբ), 5–7 ժամ (երկար ազդող հաբ), 7,3–14,7 ժամ (պատիճ 180 մգ)։ Պլազմայի սպիտակուցների հետ կապը՝ 70–80% (40%՝ թթու ալֆա–գլիկոպրոտեինի, 30%՝ ալբումինի հետ)։ Ազդեցությունը զարգանում է 3 րոպեի ընթացքում արագ ն/ե ներմուծման դեպքում, 2–3 ժամ անց (երկար ազդող պատիճ) կամ 30–60 րոպեից (հաբ) ներքին ընդունման դեպքում։ Ազդեցության տևողությունը ներքին ընդունման դեպքում կազմում է 4–8 ժամ (հաբ) և 12–24 ժամ (երկար ազդող պատիճ)։ Մետաբոլիզմի է ենթարկվում լյարդում՝ դեացետիլացման, դեմեթիլացման ցիտոքրոմ P450–ի մասնակցությամբ (ի հավելում կոնյուգացիային)։ Երկու հիմնական մետաբոլիտները, որոնք հայտնվում են արյան պլազմայում ներքին ընդունման դեպքում, հանդիսանում են դեացետիլդիլթիազեմը և դեզմեթիլդիլթիազեմը։ Դեացետիլացված մետաբոլիտն օժտված է պսակաձև անոթները լայնացնելու ունակությամբ (կոնցենտրացիան արյան պլազմայում կազմում է 10–20%, ակտիվությունը՝ 25–50%), ունակ է օրգանիզմում կուտակման։ Ն/ե միանվագ ներմուծման դեպքում նշված մետաբոլիտներն արյան պլազմայում չեն հանդիպում։ Կուտակվում է լեղում և ենթարկվում է էներգոհեպատիկ շրջանառության։ Էքսկրեցիան (այդ թվում՝ մետաբոլիտների տեսքով) կատարվում է գերազանցապես ստամոքս աղիքային ուղղով (60%) և ավելի քիչ՝ երիկամներով (35%)։ Մեզում որոշվում է 5 մետաբոլիտ և 2–4% անփոփոխ դեղորայք։ Թափանցում է կրծքի կաթ ։
Ցուցումներ
Ստենոկարդիա (կայուն, վազոսպաստիկ), կորոնարոգրաֆիայի կամ աորտոկորոնար շունտավորման ժամանակ պսակաձև անոթերի սպազմի կանխում, զարկերակային հիպերտենզիա (մոնոթերապիա կամ այլ հակագերճնշումային դեղամիջոցների հետ զուգակցված), հետինֆարկտային շրջանում (գերազանցապես երկար ազդող դեղաձևեր, երբ հակացուցաված են բետա ադրենոպաշարիչները), ստենոկարդիայով ուղեկցվող հիվանդություններ ունեցող պացինետների մոտ (երբ հակացուցված են բետա ադրենոպաշարիչները), դիաբետիկ նեֆրոպաթիա (երբ հակացուցաված են ԱՓՖ–ի արգելակիչները)։ Ներերակային կիրառում– փորոքների շողացում և թրթռում, պարոքսիզմալ շողացող առիթմիայի վերացում (դիգոքսինի հետ զուգակցված), պարոքսիզմալ վերփորոքային տախիկարդիա։ Տրանպլանտոլոգիա– երիկամի փոխպատվաստման դեպքում (տրանսպլանտի անբավարարության կանխարգելում), իմունոճնշիչ թերապիայի դեպքում (ցիկլոսպորին–А կիրառման դեպքում նեֆրոտոքսիկության իջեցում).
Հակացուցումներ
Գերզգայունություն դեղորայքի նկատմամբ, ծանր զարկերակային թերճնշում (սիստոլիկ զարկերակային ճնշումը 90մմս․ս․–ից ցածր), սինուսային հանգույցի թուլության համախտանիշ, II-III աստիճանի նախասիրտ–փորոքային և սինոատրիալ պաշարում (բացառությամբ սրտի արհեստական ռիթմավար ունեցող անհատների մոտ), WPW–համախտանիշ կամ CLC–համախտանիշ՝ զուգակցված նախասրտերի շողացման կամ թրթռման հետ (բացառությամբ սրտի արհեստական ռիթմավար ունեցող անհատների մոտ), հղիություն, կրծքի կաթով կերակրման շրջան ։
Զգուշությամբ
Դիլթիազեմը պետք է զգուշորեն կիրառել I աստիճանի նախասիրտ–փորոքային պաշարման, ներփորոքային հաղորդականության խանգարման, զարկերակային թերճնշման հակվածության, քրոնիկ սրտային անբավարարություն, ձախ փորոքի դիսֆուկցիայով ուղեկցվող սրտամկանի ինֆարկտի, լայն ORS կոմպլեքսով ընթացող փորոքային տախիկարդիայի, լյարդային անբավարարության, երիկամային անբավարարության դեպքում, տարեցների և երեխաների մոտ (դեղորայքի կիրառման էֆեկտիվությունը և անվտանգությունը հետազոտված չեն)։
Կիրառում
Ներքին ընդունում– կիրառվում է սնունդ ընդունելուց առաջ, 30 մգ օրը 3–4 անգամ, գումարային մինչև 180–300 մգ օրական։ Երկար ազդող դեղաձևերը կիրառվում են 90-180 մգ օրը 2 անգամ կամ 240-500մգ օրը 1 անգամ։ Առավելագույն դեղաչափ– 360 մգ/օրական։ Երիկամների կամ լյարդի ֆունկցիայի խանգարման դեպքում, ինչպես նաև տարեցների մոտ նախնական դեղաչափը կազմում է 30 մգ օրը 2 անգամ (հսկելով սրտի կծկման հաճախությունը)։
Ներերակաին կիրառում– կիրառվում է անհետաձգելի իրավիճակներում, սակայն, անհրաժեշտության դեպքում կարող է կիրառվել մի քանի օրերի ընթացքում, դեղաչափի անհատական ընտրությամբ։ Վերփորոքային տախիկարդիայի ընդհատման համար կիրառվում է ն/ե 2 րոպեի ընթացքում, 0.15-0.25 մգ/կգ հաշվարկով՝ սրտի ռիթմի և զարկերակայի ճնշման հսկողությամբ։ Մոտ 15 րոպե անց դեղորայքի ադեկվատ ազդեցության բացակայության դեպքում հնարավոր է կրկնակի ներմուծում 0.35 մգ/կգ դեղաչափով։ Ն/ե կաթիլային ներմուծում– 0.2-1 մգ/ր (2.8—14 մկգ/կգ/ր), ոչ ավելի քան 300 մգ/օրական։ Սինուսային ռիթմի վերականգնումը հնարավոր է 120 մգ դիլթիազեմի և 160 մգ պրոպրանոլոլի զուգակցված կիրառմամբ։ Ազդեցությունը զարգանում է արդեն 20–40 րոպե անց։ Վերփորոքային տախիկարդիայի նոպան կանխելու համար կիրառվում է 240–360 մգ/օրական դեղաչափով։ Նախասրտերի մշտական շողացման կամ թրթռման ժամանակ դիլթիազմը, որպես հավելյալ դեղամիջոց, ավելացվում է դիգոքսինին 240 մգ/օրական դեղաչափով։ «Փոքր» արյան շրջանառության գերճնշման դեպքում նշանակվում է մինչև 720 մգ/օրական դեղաչափով։
Փոխազդեցություններ
Պոտենցիալ վտանգավոր համակցում է հանդիսանում բետա ադրենոպաշարիչների, խինիդինի և այլ Ia ենթախմբի հակաառիթմիկ դեղամիջոցների, սրտային գլիկոզիդների (արտահայտված բրադիկարդիա, նախասիրտ–փորոքային հաղորդականության դանդաղում, սրտամկանի կծկողունակության իջեցում՝ սրտային անբավարարության զարգացմամբ) հետ զուգակցումը։ Պրոկաինամիդի, խինիդինի և այլ դեղամիջոցների միաժամանակյա կիրառման դեպքում, որոնք երկարացնում են QT ինտերվալը, մեծանում է վերջինիս արտահայտված երկարացման ռիսկը։ Կարող է մեծացնել պրոպրանոլոլի կենսամատչելիությունը։ Ինհալյացիոն անզգայացման դեղամիջոցները (ածխաջրածինների ածանցյալներ), թիազիդային միզամուղները և այլ դեղորայքային միջոցներ, որոնք իջեցնում են զարկերակային ճնշումը, ուժեղացնում են դիլթիազեմի հիպոտենզիվ ազդեցությունը։ Ցիմետիդինը մեծացնում, իսկ ֆենոբարբիտալը, դիազեպամը, ռիֆամպիցինը՝ նվազեցնում են արյան մեջ դիլթիազեմի կոնցենտրացիան։ Արյան մեջ բարձրացնում է ցիկլոսպորին–A, կարբամազեպինի, թեոֆիլինի, խինիդինի, վալպրոյաթթվի և դիգոքսինի (հնարավոր է դեղաչափի իջեցման անհրաժեշտություն) կոնցենտրացիան։ Հնարավոր է նիտրատների, այդ թվում՝ երկարացված դեղաձևերի միաժամանակյա կիրառումը։ Ուժեղացնում է ընդհանուր անզգայացնողների կարդիոդեպրեսիվ ազդեցությունը։ Լիթիումի պրեպարատները կարող են ուժեղացնել դիլթիազեմի նեյրոտոքսիկ ազդեցությունը (սրտխառնոց, փսխում, փորլուծություն, ատաքսիա, դող և/կամ ականջներում աղմուկ)։ Ինդոմետացինը և այլ ՈՍՀԲԴ, գլյուկոկորտիկոստերոիդները և էստրոգենը, ինչպես նաև սիմպաթոմիմետիկ դեղամիջոցները նվազեցնում են դիլթիազեմի հիպոտենզիվ ազդեցությունը։ Դիլթիազեմի լուծույթը դեղաբանորեն անհամատեղելի է ֆուրոսեմիդի լուծույթի հետ։
Արտաքին հղումներ
Կատեգորիա:Դեղամիջոցներ այբբենական կարգով Կատեգորիա:Ացետատներ (եթերներ) Կատեգորիա:Օրգանական սուլֆիդներ
Բերդուս (անտառ)
Ծանոթագրություններ
Կատեգորիա:Թուրքիայի անտառներ
Լամա Աբու-Օդե
Լամա Աբու-Օդե (لمى أبو عودة), ), պաղեստինցի-ամերիկացի դասախոս և հեղինակ։ Դասավանդում է Ջորջթաունի համալսարանի իրավաբանական կենտրոնում։ Հիմնականում գրում է իսլամական օրենքի, ֆեմինիզմի և ընտանեկան իրավունքի վերաբերյալ ։
Կենսագրություն
Աբու Օդեն ծնվել է 1962 թվականին Ամմանում, Հորդանանի խորհրդարանի նախկին սենատոր և դեսպան Ադնան Աբու-Օդեի ընտանիքում ։ Իրավագիտության բակալավրի աստիճան ստացել է Հորդանանի համալսարանից, իրավագիտության մագիստրոսի աստիճան՝ Բրիստոլի համալսարանից, արվեստի մագիստրոսի կոչում՝ Յորքի համալսարանից, Անգլիա, իրավագիտության դոկտորի կոչում ստացել է Հարվարդի համալսարանից ։
Դասավանդել է Սթենֆորդի իրավունքի դպրոցում, աշխատել է Համաշխարհային բանկի Միջին Արևելք / Հյուսիսային Աֆրիկա բաժանմունքում։
Աբու-Օդեն գրել է նաև Իսրայելա-պաղեստինյան հակամարտության վերաբերյալ և աջակցել է bi-national լուծմանը կամ մեկ պետություն՝ Իսրայել/ Պաղեստին ստեղծելուն։ Բացի տարբեր հարթակներում ծավալած գիտական գործունեությունը, Լամա Աբու-Օդեն շատ է քննարկում աշխարհի քաղաքական և իրավական միտումները, որոնք վերաբերում են մուսուլմաններին նախկին Սեպտեմբերի 11-ի ահաբեկչական հարձակումներին հասարակությունում։
Արտաքին հղումներ
Կատեգորիա:Պաղեստինցի դասախոսներ Կատեգորիա:Պաղեստինցի կին գրողներ Կատեգորիա:Պաղեստինցի ֆեմինիստներ Կատեգորիա:Հորդանանի համալսարանի շրջանավարտներ Կատեգորիա:Հարվարդի իրավունքի դպրոցի շրջանավարտներ Կատեգորիա:Հորդանանցի կին գրողներ Կատեգորիա:Բրիստոլի համալսարանի շրջանավարտներ Կատեգորիա:Հորդանանցի ֆեմինիստներ
Կուլտուբանի
Կուլտուբանի  կամ Ասաբուլեյ (Асабулей, კულტუბანი) գյուղ Աբխազիայի Գագրայի շրջանում, Գագրայից 23 կմ հյուսիս, Փսոու գետի ափին։ Գտնվում է ծովի մակարդակից 100 մ բարձրության վրա։
Բնակչությունը
1959 թվականի տվյալներով, գյուղում ապրում էր 420 մարդ` հիմնականում հայեր և ռուսներ ։ 1989 թվականին գյուղն ուներ 866 բնակիչ ` կրկին հայեր և ռուսներ ։
Բնակչությունն զբաղվում է ծխախոտի և եգիպտացորենի մշակությամբ, այգեգործությամբ, բանջարաբուծությամբ, անասնապահությամբ և շերամապահությամբ։ Գյուղն ունի հայկական ութամյա դպրոց։
Հայերը եկել են Սամսունի շրջակայքի գյուղերից` 1898 թվականին։
Անվանումը
20-րդ դարի սկզբին գյուղն անվանվել է Կուլտուրնիե Ուչաստկի (Культурные Участки), իսկ հետո` Զարյա Վոստոկա (ზარია ვოსტოკა): 1956 թվականից` Կուլտուբանի։ 1992 թվականին, Աբխազիայի կառավարության որոշմամբ, գյուղը վերանվանվել է Ասաբուլեյ։
Արտանիշ (լիճ)
Արտանիշ, լիճ Գեղարքունիքի մարզում, համանուն գյուղի մոտ, ծովի մակարդակից 1905 մ բարձրության վրա։ Մակերեսը 0,4 կմ2 է ։
Ծանոթագրություններ
Կատեգորիա:Գեղարքունիքի մարզի լճեր
Հաշիմյան համալսարան
Աշխարհագրական դիրք
Հաշիմյան համալսարանը գտնվում է Զարքա քաղաքում, երկու միջազգային մայրուղիներին զուգահեռ կողմում։ Համալսարանի արևմտյան դարպասը, որը գլխավոր դարպասն է, բացվում է դեպի միջազգային ավտոմայրուղին, որն Ամմանը կապում է Մաֆրակի և Իրբիդի հետ, իսկ այնտեղից էլ՝ դեպի Սիրիա։ Հարավային դարպասը բացվում է դեպի Ազզարքա, իսկ այնտեղից` դեպի Իրաք և Սաուդյան Արաբիա տանող մայրուղին ։
Պատմություն
Հաշիմյան համալսարանի ստեղծման մասին Թագավորական հրամանագիրը տրվել է 1991 թվականի հունիսի 19-ին։ Համալսարանում ուսուցումը սկսվել է 1995 թվականի սեպտեմբերի 16-ին։ Համալսարանի տեղակայման ընդհանուր տարածքը 8519 ակր է ։ Համալսարանը վերականգնվող էներգիայի և բարձրագույն կրթության ասպարեզում իր նվաճումների համար ստացել է  առաջին կարգի անկախության աստիճան ։
Ֆակուլտետներ
Համալսարանը բաղկացած է 19 քոլեջներից (ֆակուլտետներից) և ինստիտուտներից։ Այն ունի 52 մասնագիտություն բակալավրի աստիճանում և 35 մասնագիտություն ասպիրանտուրայում (մի շարք մասնագիտական դիպլոմային ծրագրերից բացի, դոկտորի, մագիստրատուրայի, բարձրագույն դիպլոմավորի աստիճաններ)։
Բժշկական ֆակուլտետ
Հաշիմյան համալսարանի բժշկական ֆակուլտետի ստեղծման մասին հրամանագիրը տրվել է 2005/2006 ուսումնական տարում։ Ֆակուլտետն ուսանողների առաջին հոսքն ընդունեց 2006/2007 ուսումնական տարում։ Համագործակցության արձանագրություն է ստորագրվել առողջապահության նախարարության և Թագավորական բժշկական ծառայությունների հետ։ Համաձայնագիրը ներառում է մի շարք պայմաններ, որոնք նպաստում են բժշկության բնագավառում գիտելիքների օժանդակմանը և աջակցմանը, ինչպես նաև գիտական և գործնական փորձի փոխանակմանը։ Ֆակուլտետի մշտական խորհուրդն ստեղծվել է ստանդարտների կիրառման և բժշկության բակալավրի աստիճան շնորհող ուղեցույցների իրականացման համար։ Խորհուրդը կատարելագործեց ուսումնական պլանը և այս աստիճանի շնորհման ընթացքի նկարագրությունը։ Քոլեջը 257 վարկային ժամերը լրացնելուց հետո շնորհում է բժշկության դոկտորի աստիճան։ Ծրագիրը փոփոխվել է 2011 թվականին սկզբին՝ ավելի շատ ուշադրություն դարձնելով գործնական տարրերի վրա։ Ֆակուլտետը պաշտոնապես բացվեց 2010թվականին բացման հանդիսավոր արարողությամբ, որին իր վսեմությամբ ներկա էր թագավոր Աբդուլլահ II-ը։ Ֆակուլտետը ներառված է բժշկական դպրոցների համաշխարհային տեղեկատուի մեջ ։
Ճարտարագիտության ֆակուլտետ
Ճարտարագիտության ֆակուլտետը ստեղծվել է 1998 թվականին օգոստոսին։ Ֆակուլտետը բակալավրի և ասպիրանտուրայի աստիճաններով ութ ծրագրեր ունի։ Բակալավրի աստիճաններ կան ճարտարապետության, քաղաքացիական շինարարության, էներգետիկայի, արդյունաբերական, կենսաբժշկության, մեխանիկական, համակարգչային և մեխաթրոնիկ (մեխանիկան և էլեկտրոնիկան միավորող) ճարտարագիտության բնագավառներում։ Ֆակուլտետի կողմից առաջարկվում են մագիստրոսական ծրագրեր մեխանիկական և քաղաքաշինական ճարտարագիտության, էներգետիկայի, սպասարկման կառավարման և տեխնոլոգիաների փորձարկման բնագավառներում ։ 2018թվականին օգոստոսի 28-ին ֆակուլտետը լրացրեց Ճարտարագիտության և տեխնոլոգիաների հավատարմագրման խորհրդի չափանիշները (ABET) :
Գիտությունների ֆակուլտետ
Գիտության ֆակուլտետը 1995/1996 թվականներին ի սկզբանե ստեղծվել է որպես գիտության և արվեստի միացյալ ֆակուլտետի մի մաս։ 1998/1999 թվականին երկրաբանության բաժինը բաժանվեց ֆակուլտետից և 2001/2002 թվականներին դարձավ բնական ռեսուրսների և շրջակա միջավայրի ֆակուլտետի մաս։  Այն ունի չորս ֆակուլտետներ, որոնք են՝ ֆիզիկա, մաթեմատիկա, քիմիա և կենսատեխնոլոգիա։
Արվեստների ֆակուլտետ
Արվեստի ֆակուլտետը ակտիվ գործունեություն է ծավալում համալսարանի հիմնադրման օրվանից՝ 1995 թվականից։ Ֆակուլտետն առաջարկում է չորս հիմնական դասընթացներ. Ֆակուլտետը մագիստրոսի աստիճան է նախատեսում արաբական գրականության, արաբական լեզվաբանության, անգլերեն լեզվի և գրականության, խաղաղության ուսումնասիրության և հակամարտությունների կառավարման բնագավառներում։ Վերջերս, թարմացված PhD ծրագիրը պաշտոնապես ընդունվեց արաբերեն լեզվի և գրականության մեջ ։
Տնտեսագիտական և վարչական գիտությունների ֆակուլտետ
1995 թվականի սեպտեմբերին հիմնադրվելուց ի վեր տնտեսագիտության և վարչական գիտությունների ֆակուլտետն ունի տարբեր մասնագիտացված ծրագրեր, որոնք ուղղված են ֆակուլտետի կրթական նպատակներին հասնելու համար։ Այս գլխավոր հետաքրքրությունների ներքո, ֆակուլտետն առաջարկում է հետևյալ մասնագիտությունները` բանկային գործ և ֆինանսական գիտություններ, հաշվապահություն, բիզնեսի կառավարում, տնտեսագիտություն, ֆինանսական տնտեսագիտություն, վարչական տեղեկատվական համակարգեր, ապահովագրական և ռիսկերի կառավարում, հյուրանոցային կառավարում, հաշվապահություն առևտրային իրավունք։ Ֆակուլտետը նաեւ տրամադրում է հետևյալ մագիստրոսական ծրագրերը՝ հաշվապահական հաշվառում եւ ֆինանսավորում, բիզնեսի կառավարում, արտադրություն  գործառնություններ, Ֆինանսավորում և ներդրում, բիզնեսի կառավարում (Տեխասի համալսարանի/Արլինգթոն հետ փոխադարձ ծրագիր)։ Բակալավրիատի դասընթացների ընդլայնումը դրականորեն է ազդում ընդգրկված ուսանողների թվի վրա։ Վիճակագրական տվյալներով,  2007/2008 թվականների ընթացքում ֆակուլտետ է ընդունվել 3880 հոգի, համեմատած 1995/1996 թվականներին ընդունված 123 ընդունվածների հետ։ Ներկայումս մագիստրատուրայում կա 174, բակալավրիատում՝ 3706 ուսանող ։
Առողջության պահպանման ֆակուլտետ
Առողջության պահպանման ֆակուլտետը հիմնադրվել է 1998 թվականին (2/1/98) հոգաբարձուների խորհրդի որոշմամբ։ Ուսանողների առաջին ընդունելութունը կատարվել է 2000 թվականին այս բժշկական ոլորտի կարևորության համապարփակ ուսումնասիրությունից հետո։ Ֆակուլտետը բակալավրի աստիճան է տրամադրում հետևյալ ծրագրերում. Այն նաև տրամադրում է բժշկական լաբորատորիայի գիտական աստիճան.
Բուժքույրական ֆակուլտետ
Այն հիմնադրվել է 1999 թվականին` Հորդանանի առողջապահության ոլորտում առաջընթացի ապահովման համար։ Ընդ որում, ֆակուլտետն առաջարկում է մեկ բակալավրիատ՝ բուժքույրական, և մագիստրատուրայի 2 բաժին` քաղցկեղով հիվանդների խնամք և մեծահասակների առողջության պահպանում ։
Ֆիզիկական կուլտուրայի և սպորտային գիտությունների ֆակուլտետ
Ֆիզիկական կուլտուրայի և սպորտային գիտությունների ֆակուլտետը հիմնադրվել է 1998 թվականին։ Ֆակուլտետը կյանքի կոչվեց տեղական համայնքի աճող կարիքները բավարարելու և անհրաժեշտ մակարդակի վրա պահելու համար։ Այնուամենայնիվ, 1999/2000 ուոումնական տարում ֆակուլտետն ընդունեց իր առաջին ուսանողներին։ Ֆակուլտետը տրամադրում է բակալավրի և մագիստրոսի աստիճաններ հետևյալ մասնագիտութուններով՝
Կրթական գիտությունների ֆակուլտետ
Կրթական գիտությունների ֆակուլտետը Հաշիմյան համալսարանի սիրտն ու հոգին է։ Ֆակուլտետը ավարտական կուրսի ուսանողներին և շրջանավարտներին առաջարկում է խիստ և առաջադեմ կրթություն կրթական, մանկավարժական գիտությունների և խորհրդատվական հոգեբանության բնագավառներում և ուսումնական բազմաթիվ ոլորտներում ուսանողներին մաննագիտանալու մեծ հնարավորություններ է ընձեռում։ Այն հիանալի վայր է ուսուցման հետազոտական գործունեության համար, որտեղ անձին որպես ամբողջություն են դաստիարակում և բացում են դռները այն կարիերիստների համար, որոնք փոփոխութուն են իրականացնում։ Ֆակուլտետը հիմնադրվել է 1995/1996 թվականին և բակալավրի և մագիստրատուրայի ատտիճաններ է տրամադրում հետևյալ ծրագրերով
Արքայազն Հուսեյն Բին Աբդուլլա II-ի տեղեկատվական տեխնոլոգիաների ֆակուլտետ
Հաշիման համալսարանի արքայազն Հուսեյն Բին Աբդուլլա II-ի տեղեկատվական տեխնոլոգիաների ֆակուլտետը հիմնադրվել է 2001/2002 թվականին տեղեկատվական տեխնոլոգիաների շարունակական զարգացման, այս ոլորտում ժամանակին համընթաց և արագ փոփոխությունների տեմպերի պահպանման, տարածաշրջանային և միջազգային տեղեկատվական տեխնոլոգիաների ոլորտում բարձր որակավորում ունեցող մասնագետների աճող պահանջարկին ի պատասխան։
Ֆակուլտետը բակալավրի աստիճան է տրամադրում հետևյալ ծրագրերում.
Թագուհի Ռանիայի մանկության ֆակուլտետ
Ֆակուլտետը հիմնադրվել է 2002 թվականին, որպես առաջին ֆակուլտետ նվիրված Հորդանանում վաղ մանկության կրթությանը և ծառայություններին։ Ֆակուլտետի հիմնական նպատակն է ապահովել բարձր որակավորում ունեցող շրջանավարտներով, ովքեր մասնագիտորեն և էթիկապես պատրաստ են աշխատել երեխաների և նրանց ընտանիքների հետ՝ տեղական եւ տարածաշրջանային մակարդակներում։ Ֆակուլտետը տրամադրում է բակալավրի աստիճան վաղ մանկության կրթության, վաղ մանկության խնամքի և հատուկ կրթության ոլորտներում։ Այն ապահովում է բակալավրի երկու ծրագիր.
Թագուհի Ռանիայի զբոսաշրջության և ժառանգության ֆակուլտետ
Թագուհի Ռանիայի զբոսաշրջության և ժառանգության ֆակուլտետը հիմնվել է 1999/2000 թթ զբոսաշրջության, անտառների պահպանության և մշակութային ռեսուրսների կառավարման ոլորտներում։
Այն տրամադրում է բակալավրի աստիճան հետևալ ծրագրերով`
Ջոան Դրյու
Ջոան Դրյու (Joanne Dru, ), ամերիկյան դերասանուհի։
Հաշիմյան համալսարան
Դեղագործության և դեղագիտական գիտությունների ֆակուլտետ
Համալսարանը դեղագործության բակալավրի աստիճան է տրամադրում երկու մասնագիտության գծով` ադմինիստրատիվ դեղագործություն և արդյունաբերական դեղագործություն։ Այս ֆակուլտետն ընդունեց իր առաջին խմբի ուսանողներին 2013 թվականին աշնանային կիսամյակում։ Ֆակուլտետն անդամագրվել է 2015 թվականին ստեղծված հիպոտեկային դեղագործությանը՝ ուսանողների կրթության և գործնական առումով մասնագիտացումը բարձրացնելու համար ։
Ջոան Դրյու
Կենսագրություն
Ջոան Լետիշա ԼաԿոկ (Joan Letitia LaCock) ծնվել է 1922 թվականի հունվարի 31-ին Արևմտյան Վիրջինիայի Լոգան քաղաքում։ 1940 թվականին, 18 տարեկանում, նա տեղափոխվել է Նյու-Յորք, որտեղ սկսել է աշխատել որպես մոդել։ Բեմահարթակում նրան նկատել է Էլ Ջոլսոնը և հրավիրել իր բրոդվեյան շոուներից մեկին:Հոլիվուդ տեղափոխվելուց հետո նա շարունակել է իր կարիերան թատրոնում, իսկ շուտով նրան նկատում է տաղանդների հետախույզներից մեկը, և 1946 թվականին Ջոան Դրյուն  նշել է իր նորամուտը կինոյում։
Հաշիմյան համալսարան
Ուսանողական գործերի դեկանատ
Դեկանատը ստեղծվել է 1995-1996 թթ։ Այն հիմնականում կապված է ուսանողների և տեղական համայնքի հետ։ Այն նպատակ ունի ապահովել ուսանողների ֆիզիկական, մտավոր, սոցիալական և ֆիզիոլոգիական զարգացումը` նրանց անձնական հատկանիշները խթանելու համար, որպեսզի լինեն ապագա ղեկավարներ և կարողանան որևէ պատասխանատվություն կրել։ Դեկանատը նպատակ ունի բարձրացնել երկրին (Հորդանան) նվիրվածությունը և հավատարմությունը, խմբային աշխատանքի, միասնության և փոխանակման զգացողությունը։ Բացի այդ, այն ամրապնդում է ազգային միասնությունը ։ Դեկանատը բաժանված է յոթ բաժինների.
Ջոան Դրյու
Կենսագրություն
Հաջորդ տարիներին Ջոան Դրյուն շատ է նկարահանվել կինոյում և հեռուստատեսությունում։ Իր ֆիլմերից շատերը նա խաղացել է վեսթերններում, որոնց թվում են «Կարմիր գետը» (1948), «Նա դեղին ժապավեն էր կրում» (1949), «Ֆուրգոն փախցնողը» (1950), «Վրեժի հովիտը» (1951), «Վայրի և անմեղ» (1959) և այլն։ Նա նաև խաղացել է այնպիսի հայտնի ֆիլմերում, ինչպիսիք են «Թագավորի ողջ թիկնազորը» (1949)  և «771 Օուշեն դրայվը» (1950)։ 1960-ականների սկզբից մինչև 1980-ականների իր կարիերայի ավարտը, երբ նա խաղացել է իր վերջին դերը «Սուպերոստիկանություն» (1980) ֆիլմում, Դրյուն հիմնականում նկարահանվել է հեռուստատեսությունում։
Հաշիմյան համալսարան
Ծանոթագրություններ
Կատեգորիա:Հորդանանի համալսարաններ Կատեգորիա:1995 թվականին հիմնադրված կրթական հաստատություններ
Ջոան Դրյու
Արտաքին հղումներ
Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Հոլիվուդյան փառքի ծառուղի Կատեգորիա:20-րդ դարի ամերիկացի դերասանուհիներ Կատեգորիա:Ամերիկացի դերասանուհիներ Կատեգորիա:Թատրոնի դերասաններ Կատեգորիա:ԱՄՆ-ի հանրապետական կուսակցության անդամներ Կատեգորիա:Դերասանուհիներ այբբենական կարգով Կատեգորիա:Ամերիկացի սցենարիստներ
Նասրէդդին (Իչելի գավառ)
Նասրէդդին, գյուղ Արևմտյան Հայաստանում, Կիլիկիայի Ադանայի նահանգի Իչելի գավառում։ Գտնվում էր Կելենդերիս քաղաքից արևելք, Կեղենդերիսի և Անամուռի միջև ։
Բնակչությամ նասին տեղեկություններ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Սանտո Ստեֆանո Մաջորե բազիլիկ
Սան Ստեֆանո Մաջորե բազիլիկ (Basilica Santo Stefano Maggiore), կաթոլիկական տաճար Իտալիայի Միլան քաղաքում։ Ստեղծվել է V (հինգերորդ) դարում։ Սկզբում կենտրոնացված է եղել որպես Սուրբ Զաքարիա և Ստեֆան, ավելի ուշ՝ Սուրբ Ստեփանոս։ Իր ողջ պատմության ընթացքում եկեղեցին ենթարկվել է մի շարք վերանորոգումների, ընդարձակումների և վերականգնումների։ Եկեղեցին կրում է Սանտո Ստեֆանո Ին Բռոլոյի (իտալերեն՝ Santo Stefano in Brolo, մարզի տարածքում պատմական անվանումն է) կամ Վառոտա Սուրբ Ստեֆանի անվանումը (իտալերեն՝ Santo Stefano alla Porta). եկեղեցին այժմ այլևս չկա։
Պատմություն և նկարագրություն
Առաջին եկեղեցին կառուցվել է մոտ 417 թվականին՝ Միլանի ապագա եպիսկոպոս Մարտինիանուսի կողմից։ 1070 թվականին շենքն ավերվեց կրակի պատճառով, ապա՝ 1075 թվականին, վերակառուցվեց հռոմեական ոճով։ 1476 թվականի դեկտեմբերի 26-ին բազիլիկն դառնում է Միլանի դուքս Գալեացցո Մառիա Սֆոռցի սպանության վայրը, ով եկել էր սուրբ եկեղեցու ընթերցողի տոնակատարությանը։ 1571 թվականի սեպտեմբերի 30-ին Սանտո Ստեֆանոյում մկրտվեց ապագա նկարիչ Միքելանջելո Մերիզին, ով ավելի հայտնի էր Կարավաջո անունով։ Այս փաստը հաստատվեց 2007 թվականին, երբ հայտնաբերվեց նկարչի մկրտության վկայականը։
1594 թվականից սկսած բազիլիկն ենթարկվել է մի շարք շինարարական միջամտությունների, ինչպիսիք են՝
Բազիլիկում պահպանել են Սուրբ Մարտինիանուսի, Աուանուսի և Մանսուետուսայի, ինչպես Միլանի եպիսկոպոսի մարմինները, որոնք 1988 թվականին տեղափոխվել են Միլանի Մայր Տաճար։ Սուրբ Կառլե Բոռոմեոն բերեց այստեղ նաև Սուրբ Լեոյի, Արզարիուսի, Մարինուսի, Մամանտայի և Ագապետուսի մարմինները։
Ցուցասրահ
Կատեգորիա:Միլանի տեսարժան վայրեր Կատեգորիա:Միլանի բազիլիկ եկեղեցիներ Կատեգորիա:Ռոմանական ճարտարապետություն
Մորս ձայնը (ֆիլմ)
Սյուժե
Ֆիլմը պատմում է Հայոց ցեղասպանությունից մազապուրծ Սիրիա փախած Ֆլորայի կյանքի պատմությունը, ով 16-ամյա քրոջ՝ Վերգինեի հետ փրկվելով ցեղասպանությունից, հայտնվում է ԱՄՆ-ում և ամուսնանում մի մարդու հետ, ում ճանաչում էր միայն լուսանկարով ։
Դերերում
Չարլզ Գևոյան, Բրայան Մքարդլ, Քեյ Մուրադյան
Արտաքին հղումներ
Կատեգորիա:Ամերիկյան վավերագրական ֆիլմեր Կատեգորիա:2012 ֆիլմեր Կատեգորիա:Ֆիլմեր Հայոց ցեղասպանության մասին Կատեգորիա:Անգլերեն ֆիլմեր
Կլոդ Ժոզեֆ Վերնե
Կլոդ Ժոզեֆ Վերնե (Claude Joseph Vernet, ), ֆրանսիացի նկարիչ։
Նկարիչ Կառլ Վերնեի հայրը։
Կենսագրություն
Կլոդ Վերնեն ծնվել է Ավինյոնում։ Տասնչորս տարեկան հասակից օգնել է հորը՝ դեկորատիվ նկարիչ Անտուան Վերնեին (1689–1753) : Հռոմում սովորել է նկարիչ Բերնարդինո Ֆերջոնիի արվեստանոցում։ 1734 թվականին հեռացել է Հռոմից՝ ուսանելու լանդշաֆտային նկարիչների ու ծովանկարիչների մոտ ։ Աստիճանաբար Վերնեն ներգրավվել է Հռոմի գեղարվեստական միջավայրում։ Որոշակի ավանդական դիզայնի օգնությամբ մթնոլորտի բնական հետևանքները նա մատուցում է անսովոր գեղանկարչական արվեստի միջոցով։ Թերևս, ոչ մի լանդշաֆտային նկարիչ կամ ծովանկարիչ մարդկային կերպարը նման ամբողջականությամբ որպես տեսարանի մաս չի պատկերել։ Վերնեի նկարչության վրա մեծ ազդեցություն է ունեցել իտալացի նկարիչ, ճարտարապետ Ջիովանի Պաոլո Պանինին։ Վերնեի աշխատանքների թեման բնությունն է՝ ոչ սենտիմենտալ կամ հուզական ։
Ողջ կյանքի ընթացքում Վերնեի ոճը կայուն է մնացել։ Նրա աշխատանքների ներդաշնակցությամբ զուգորդվող մթնոլորտային ազդեցությունները հիշեցնում են Կլոդ Լորենի գործերը։
Շուրջ 20 տարի Վերնեն ապրել է Հռոմում՝ ստեղծելով նավահանգստային, փոթորկոտ, հանգիստ, լիալուսնով, կետելով տեսարաններ։ Հռոմում Մանգլարդը սովորել է Բերնարդինո Ֆերգիոնիի և Ադրիեն Մանգլարդի հետ   ։ Հայտնի է եղել հատկապես անգլիացի ազնվականների շրջանակներում, որոնց մեծ մասը մասնակցել են «Մեծ ճամփորդությանը»։ 1745 թվականին Վերնեն ամուսնացել է անգլուհու հետ։ 1753 թվականին նրան կանչել են Փարիզ, որտեղ թագավորական հրամանով ստեղծել է ֆրանսիական նավահանգիստների շարքեր (գտնվում են Լուվրում, Ազգային ծովային թանգարանում) ։ Նրա հայտնի ստեղծագործություններից է «Նավահանգիստ Ռոշֆորում» (1763, Ազգային ծովային թանգարան) կտավը։
1757 թվականին Վերնեն նկարել է չորս նկարների շարքը՝ «Օրվա չորս ժամանակները»։
Աշխատանքներից գտնվում են նաև Հայաստանի ազգային պատկերասրահում («Նավահանգիստը գիշերով. Ձկնորսները ծովափին», «Ծովային տեսարան», «Փոթորիկ ծովի վրա»)
Արտաքին հղումներ
Կատեգորիա:Ֆրանսիացի նկարիչներ
Արտանիշ (այլ կիրառումներ)
Արտանիշ անվանումը կարող է վերաբերել.
Գուրգում (հնագույն երկիր)
Գուրգում, հնագույն երկիր Հայկական լեռնաշխարհի հարավարևմտյան կողմում, կենտրոնը Գուրգում քաղաքն էր։ Համապատասխանում է հետագայի Մարաշի շրջանին։ Երբեմն միացվել է հնագույն Հայաստանին՝ Ուրարտուին, իսկ երբեմն էլ՝ Ասորեստանին ։
Ծանոթագրություններ
Կատեգորիա:Հայկական լեռնաշխարհի հնագույ երկրներ
Ագնես Սմեդլի
Ագնես Սմեդլի (Agnes Smedley, ), ամերիկյան լրագրող, արձակագիր։ Պայքարել է կնոջ իրավունքների և Հնդկաստանի ազատագրման համար։
Կենսագրություն
Միանալով հնդկական խմբի՝ մասնակցում է հեղափոխական ազգային ազատագրական շարժումներին։ 1918 թվականի մարտի 18-ին ձերբակալվում է՝ Հնդկաստանում հակաբրիտանական շարժմանը օժանդակելու մեղադրանքով։ Բանտում անցկացրել է վեց ամիս. գործը չի հասել դատարան։ Ազատվելուց հետո հոդվածներ է գրել «New York Call» և «The Birth Control Review» պարբերականների համար։ Անդամակցել է «Հնդկաստանի ազատության բարեկամներ» գաղտնի կազմակերպությանը, որտեղ մեծ վստահության է արժանացել։
1920 թվականին Վիրենդրանաթ Չատոպադյայայի հետ մեկնել է Գերմանիա։ Գերմանիայի մասին ռեպորտաժներ է գրել ամերիկյան «The Nation» հրատարակչության և «The New Masses» հեղափոխական ամսագրի համար, գրել է նաև խորհրդային «Интернациональная литература» ամսագրի համար։ Այս ընթացում Չատոպադյայայի հետ հաճախ տեղափոխվել է Մոսկվա, աշխատել Կոմունիստական ինտերնացիոնալում։
1928 թվականին տեղափոխվել է Շանհայ։ 1929 թվականին գրել է ինքնակենսագրական «Daughter of Earth» («Երկրի դուստրը») վեպը։ Թղթակցել է «Manchester Guardian», «China Weekly Review» և «Frankfurter Zeitung» պարբերականներին։ Գրել է մի քանի գրքեր չինական կարմիր բանակի մասին, որն առաջացրել է գոմինդանականների դժգոհությունը։ 1930 թվականին ծանոթացել է խորհրդային հետախույզ Ռիխարդ Զորգեի հետ, օգնել նրան լրտեսական ցանց ստեղծել։ Մի քանի ամիս եղել է ԽՍՀՄ-ում (1933-1934)։
Ուղեկցել է չինական կարմիր բանակին բազմաթիվ արշավների ժամանակ։ Փորձել է ընդունվել Չինաստանի կոմունիստական կուսակցության, սակայն չի ստացվել։ Երկրորդ համաշխարհային պատերազմի ժամանակ կարևոր միջնորդ է եղել ամերիկյան բանակի հրամանատարության և չինացի կոմունիստների միջև։ Կազմակերպել է բժշկական նյութերի առաքումը Չինաստան։
Պատերազմից հետո եղել է Հետաքննությունների դաշնային բյուրոյի ուշադրության կենտրոնում, կասկածվել է լրտեսության մեջ։ Մահացել է Մեծ Բրիտանիայում, թաղված է Պեկինի Բաբաոշան գերեզմանոցում։
Ծանոթագրություններ
Կատեգորիա:Ամերիկացի արձակագիրներ Կատեգորիա:Ամերիկացի կին լրագրողներ Կատեգորիա:Ամերիկացի սոցիալիստներ Կատեգորիա:Ամերիկացի գրողներ
Գոթիմերիա
Գոթիմերիա, լեռնաշղթա Վրաստանում, Ջավախքի և Գուրիայի սահմանին Մեսխեթի լեռնաշղթա լեռնահամակարգում, Ախալցխա քաղաքից մոտ 52 կմ հյուսիս-արևմուտք։ Բարձրությունը մոտ 2925 մ ։
Ծանոթագրություններ
Կատեգորիա:Հայկական լեռնաշխարհի լեռնաշղթաներ Կատեգորիա:Վրաստանի լեռնաշղթաներ
Բամբուկի կաքավ
Բամբուկի կաքավ, հավազգիների կարգի թռչուն։
Նկարագրություն
Բամբուկի կաքավի մարմնի երկարությունը հասնում է 25-ից 30 սմ-ի, իսկ պոչի երկարությունը 9-ից 13 սմ-ի։ Էգերը ավելի թույլ են քան արուները։ Արուները նաև գերազանցում են էգերին իրենց մարմնի չափսերով։ Բամբուկի կաքավների թևերի երկարությունը 129-ից 156 սմ է։ Թռչունները կշռում են մինչև 400 գ.։ Արուները ունեն շագանակագույն կամ սև գունավորում, իսկ էգերը ունեն ավելի թույլ գունավորում։ Ոտքերը ունեն դեղնավուն երանգներ։
Տարածվածություն
Բամբուկի կաքավները տարածված են հիմնականում հյուսիսարևելյան Հնդկաստանում, արևելյան Բանգլադեշում և Չինաստանի որաշակի հադվածներում։ Տարածված են նաև Մյանմայի, Թայլանդի, Լաոսի և Վիետնամի հյուսիսային հադվածներում։ Վերջին տարիներին այս կենդանիների թիվը կտրուկ բարձրացում է։ Ապրում են ծովի մակարդակից 500-ից 3000 մետր բարձրության վրա՝ կաղնու անտառներում, նաև բամբուկի դաշտերում։ Այս թռչուններին հազվադեպ կարելի է տեսնել մարդաբնակ տարածքներում։
Սննդառություն
Բամբուկի կաքավները սնվում են հիմնականում խոտով, հատապտուղներով և միջատներով։ Նրանք միջատներ գտնում են հողը փորելու միջոցով։
Վերարտադրողականություն
Բամբուկի կաքավները հաճախ են հանդիպում խմբերով։ Յուրաքանչյուր խմբում հանդիպում է մոտ 5-6 առանձնյակ։ Նրանք ամբողջ ձմեռ լինում են միասին, սակայն մյուս ամիսներին նրանք բաժանվում են միմյանցից։ Ձվադրման շրջանում արուները սկսում են ապահովել էգերի անվտանգությունը։ Այս կաքավների մոտ ձվադրումը սկսվում է ապրիլ կամ մայիս ամիսներին և ավարտվում ամենաուշը հուլիսին։ Ունենում են 5-6 ձու։ Բամբուկի կաքավի ձուն լինում է թեթև, թույլ դարչնագույն գույնի։ Ինկուբացիոն շրջանը տևում է 18-19 օր։ Ձվադրմանը մասնակցում են միայն էգերը։
Ծանոթագրություններ
Կատեգորիա:Թռչուններ Կատեգորիա:Հավանմաններ Կատեգորիա:Քորդավորներ
Գյոլլար (լեռ)
Գյոլլար, լեռ Հայկական լեռնաշխարհում, Չլդըրի լեռնահամակարգում, Ծովակ լճից հյուսիս-արևմուտք, լճափից 4-5 կմ հեռավորության վրա։ Ունի 2259 մ բարձրություն ։
Ծանոթագրություններ
Կատեգորիա:Հայկական լեռնաշխարհի լեռներ
Party Rock Anthem
Party Rock Anthem, ամերիկյան դիջեյների LMFAO դուետի երգը Lauren Bennett & GoonRock-ի մասնակցությամբ, նրա Sorry for Party Rocking երկրորդ ստուդիական ալբոմի սինգլը։ Սինգլը 11 շաբաթ գլխավորել է Նոր Զելանդիայի, 10 շաբաթ Ավստրալիայի և 6 շաբաթ ԱՄՆ-ի (Billboard Hot 100) հիթ-շքերթները, որտեղ թվային ներբեռնումների քանակը գերազանցել է 6 միլիոնը ՝ հասնելով այդ ցուցանիշին 48 շաբաթում (նախորդը եղել էր 54 շաբաթում Ադելի կողմից «Rolling in the Deep» սինգլով) ։ Սինգլը դարձել է ամբողջ պատմության մեջ № 5-ը Billboard ամսագրի հոբելյանական «Hot 100 55th Anniversary» հիթ-շքերթում, որ նվիրված է ԱՄՆ-ի գլխավոր հիթ-շքերթի 55-ամյակին ։
Տեսահոլովակ
Սինգլի երաժշտական տեսահոլովակը ունեցել է մեծ հաջողություն․ YouTube կայքում այն դիտել են ավելի քան 1,388,178,000 անգամ անգամ (02.02.2017) : Տեսահոլովակին հղում է կատարվում DJs from Mars feat. Fragma - Insane (In Da Brain) տեսահոլովակում ։
Արտաքին հղումներ
Կատեգորիա:Billboard Hot 100 գլխավորած սինգլներ Կատեգորիա:Irish Singles Chart գլխավորած սինգլներ Կատեգորիա:UK Singles Chart գլխավորած սինգլներ
Կլաուս Էբներ
Կլաուս Էբներ (Klaus Ebner,), ավստրիացի ժամանակակից բանաստեղծ, թարգմանիչ, ուրվագծագիր։ 1999 թվականից հեղինակը սկսել է իր առաջին արձակ ստեղծագործությունների և պոեզիայի հրապարակումները գրական թերթերում։ Գրել է գրքեր համակարգչային ծրագրերի մասին։ Առաջին գիրքը լույս է տեսել 2007 թվականին։ Էբները գրել է գերմաներեն և կատալաներեն։
Կենսագրություն
Կլաուս Էբները ծնվել է 1964 թվականի օգոստոսի 8-ին Ավստրիայի մայրաքաղաք Վիեննայում։ Հենց այդտեղ էլ անցել է նրա մանկությունը ։ Նրա մայրը՝ Ինգեբորգը (ծնվ. 1944), եղել է վարսահարդար, իսկ հայրը՝ Վոլտերը (1939–1996), եղել է վաճառող, որը 1970-ական թվականներին զբաղվել է տնային ապրանքների վաճառքով։
1980-ական թվականներին, երբ սովորել է ռոմանական լեզուներ, գերմանագիտություն, թարգմանչություն և եվրոպական տնտեսագիտություն, աշխատել է գրական խմբակում և Վիեննայի թերթերից մեկում ։ Աշխատել է նաև որպես թարգմանիչ, օտար լեզուների ուսուցիչ և ուսուցողական ծրագրերի աշխատակից ։ 1990-ական թվականներին սկսել է հոդվածներ և գրքեր գրել ծրագրերի և տեղեկատվական ցանցերի մասին ։
Դպրոցական տարիներից սկսել է գրել կարճ արձակ ստեղծագործություններ, բանաստեղծություններ և ռադիոպիեսներ։ Ստեղծագործությունները հիմնականում տպագրվել են մշակութային և գրական թերթերում։ 2004 թվականից դրանք ավելի շատ են սկսել հրապարակվել ։ Կլաուս Էբները մի շարք արձակ ստեղծագործությունների (պատմվածքներ, վեպեր, նովելներ), էսսեների և բանաստեղծությունների հեղինակ է։ Նա հիմնականում գրել է գերմաներեն և կատալաներեն։ Ավստրիական կառավարության կողմից տրված գրական կրթաթոշակով ճամբորդական էսսե է գրել Անդորրայի մասին ։
Իր տեքստերում անդրադարձել է տարբեր ժողովուրդների մշակույթին, լեզուներին և հավատքներին ։ Նրա հանդուրժողականությունը ավելի ակներև է երկրորդ գրքում, որը կոչվում է Auf der Kippe:
2008 թվականին «Der Flügel Last» պատմվածքի համար արժանացել է Wiener Werkstattpreis 2007 գրական մրցանակի։ Այն պատմում է քաղցկեղով հիվանդ 7-ամյա մի աղջկա մասին։ Էբները իր ստեղծագործությունները հարստացրել է պատմական և բանասիրական տեղեկություններով ։
Ապրել և աշխատել է Վիեննայում։ Ավստրիայի գրողների երկու միությունների՝ Grazer Autorinnen Autorenversammlung և Österreichischer Schriftstellerverband անդամ է։
Արտաքին հղումներ
Կատեգորիա:Ավստրիացի գրողներ Կատեգորիա:Գերմանալեզու բանաստեղծներ Կատեգորիա:Ավստրիացի բանաստեղծներ Կատեգորիա:Ավստրիացի թարգմանիչներ Կատեգորիա:Վիեննայի համալսարանի շրջանավարտներ Կատեգորիա:20-րդ դարի ավստրիացի գրողներ Կատեգորիա:Ավստրիացի լեզվաբաններ
Դուրոնիա
Դուրոնիա  (Duronia), կոմունա Իտալիայում, գտնվում է Մոլիզե մարզում՝ Կոմպաբասո գավառում ։
Բնակչությունը կազմում է 507 մարդ, բնակչության խտությունը կազմում է 23 մարդ/կմ²։ Զբաղեցնում է 22 կմ² մակերես։ Փոստային ինդեքս՝ 86020, հեռախոսային կոդ՝ 0874։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Լոբիո
Պատմություն
Այն ասվում է, որ ձևավորվել է Վրաստանում։ Ինչպես շատ վրացական ճաշատեսակներ, լոբիոն կծու է, բայց ոչ միշտ է, որ կծու է։ Ավանդական բաղադրատոմսերից մեկը, լոբիոի համար խորհուրդ չի տալիս կծու պղպեղը, բայց ապավինում է բացառապես աղացած սև պղպեղ իր համեմունքներով։
Պատրաստում և բաղադրիչներ
Չնայած որ կան բազմաթիվ ձևեր լոբիոի պատրաստման, բայց առավել տարածված է սառը, որը կոչվում է լոբիո նիգոզիտ, սովորաբար պատրաստվում է մուգ երիկամային լոբիով, որոնք եփվում և տապակվում են՝ սխտորի, սոխի, ընկույզի, համեմի, նարգիզի թերթիկների, կծու և քաղցր պղպեղների հետ, ապա թողնում են ամբողջ գիշերը փակ վիճակում։ Տաք տարբերակը սովորաբար պատրաստվում է սպիտակ լոբիով։ Այլ տեսակի տաք Լոբիոներ կարող են պարունակել նաև միս։
Արտաքին հղումներ
Կատեգորիա:Վրացական խոհանոց
Հիլդա Քեյսեր
Հիլդա Էլիզաբեթ Քեյսեր (Hilda Elisabeth Keyser, ), շվեդ նկարչուհի, նկարել է դիմանկարներ և բնանկարներ։
Կենսագրություն և աշխատություն
Էլիզաբեթ Քեյսերը ծնվել է 1851 թվականին, Ստոկհոլմում ։ 1774 թվականից մինչև 1778 թվականը սովորել է Ստոկհոլմի Շվեդիայի գեղարվեստի թագավորական ակադեմիաում ։ Այնուհետև ուսումը շարունակել է Փարիզում՝ նկարիչ, կոլեկցիոներ Լեոն Բոննայի մոտ։ Ֆրանսիայում Քեյսերը հիմնականում պատկերել  է առօրյա կյանքի տեսարաններ։ Բացի այդ նա աշխատել է դիմանկարների, ինքնանկարների և գրքերի պատկերազարդման ժանրում։ Նկարիչի աշխատանքները  բազմիցս ցուցադրվել են  Փարիզի պատկերասրահում (1882,1883,1884,1887,1888,1889,1890)։ Նրա գունամատիտով արված դիմանկարներից մեկը ցուցադրվել է  1889 թվականի Համաշխարհային ցուցահանդեսում։  Քեյսերի ևս մեկ աշխատանք՝ «Գյուղացի կինը Նորմանդիայից» ցուցադրվեց Չիկագոյում տեղի ունեցած  1893 թվականի Համաշխարհային ցուցահանդեսում ։
1890-1896 թվականներին Քեյսեր նկարչուհի  Ինգեբորգ Վեստֆելտ-Էգերցցի հետ միասին ղեկավարել է  Ստոկհոլմի գեղարվեստի դպրոցը։ Վերջինիս հետ նա ծանոթացել էր Փարիզում ։ Քեյսերի  ուսանողներից է եղել   շվեդ նկարչուհի Մինա Կարլսոն-Բրեդբերգը։ 1898 թվականին Քեյսերը այցելեց Սանկտ Պետերբուրգ։
Էլիզաբեթ Քեյսերը մահացել է Ստոկհոլմում, 1898 թվականի դեկտեմբերի 16-ին։ Նրա աշխատանքները գտնվում են Շվեդիայի ազգային թանգարանի Գյոթեբորգի գեղարվեստի թանգարանի, Լունդի համալսարանի արվեստի թանգարանի և Բուհուսլենի թանգարանի հավաքածուներում ։
Արտաքին հղումներ
Կատեգորիա:Շվեդ կին արվեստագետներ Կատեգորիա:19-րդ դարի կին արվեստագետներ Կատեգորիա:Շվեդ նկարչուհիներ Կատեգորիա:Շվեդիայի գեղարվեստի թագավորական ակադեմիայի անդամներ
Տիքսատրոպիա
Տիքսատրոպիա, թիքսատրոպիա, փոփոխություն, մեխանիկական ազդեցություններից քայքայված կառուցվածքը իզոթերմ պայմաններում վերականգնելու համակարգերի ունակություն։ Բնորոշ է կառուցվածքավոր դիսպերս համակարգերին, բարձրամոչեկուչային միացությունների հալույթներին ու խիտ լուծույթներին։ Հեղուկ համակարգերում, օրինակ, հոսքի ժամանակ տեղի է ունենում հեղուկի մածուցիկության խիստ նվագում, հոսքը դադարեցնելիս՝ մածուցիկության աստիճանական աճ մինչև նրա նախնական արժեքը։ Մածուցիկապլաստիկ միջավայրերում դեֆորմացիաներից փոքրանում է համակարգի ամրության սահմանը, դեֆորմացիաները վերացնելիս վերականգնվում է այդ սահմանի սկզբնական մեծությունը։ Բյուրեղական պոլիմերներում ու էլաստոմերներում հաջորդական «ծանրաբեռնում-հանգիստ» փուլերում տեղի է ունենում նյութի կաոուցվածքի դարձելի փոփոխություն՝ փոխվում է մակրոմոլեկուլի կոնֆորմացիան, քայքայվում ու վերականգնվում են ինչպես։ Կոագուլվող համակարգերում տիքսատրոպիան տեղի է ունենում շատ թույլ մեխանիկական ազդեցություններից, արագ քայքայվում է միջմոլեկուլային թույլ ուժերով պայմանավորված կառուցվածքը, որն արագ վերականգնվում է այդ ազդեցությունը վերացնելիս։ Այսպիսով, լայն առումով տիքսատրոպիան մածուցիկահոսուն կամ պլաստիկ համակարգերի արդյունարար մածուցիկության ժամանակավոր իջեցումն է համակարգերի դեֆորմացիաների հետևանքով, անկախ նրանցում տեղի ունեցող փոփոխությունների ֆիզիկ, բնույթի։
Կատեգորիա:Գրունտների մեխանիկա
Տրանսպորտը Հորդանանում
Տրանսպորտը Հորդանանում ներկայանում է հանրային և մասնավոր տրանսպորտի զարգացած համակարգով, սակայն երկաթուղային տրանսպորտը միակ ուղին է Հիջազի երկաթուղու հորդանյան հատվածում։ Երկիրն ունի միջազգային երեք օդանավակայաններ և ավտոմոբիլային ճանապարհների ցանց։